2.7 ข้อพิพาททางกฎหมาย

รายงานคดี ณ วันที่ 31 ธันวาคม 2548 มีลูกค้าที่มีข้อพิพาทกับบริษัททั้งหมด จำนวน 10 ราย ดังนี้

ตารางที่ 1 รายงานคดี (แยกตามลำดับขั้นตอนทางกฎหมาย)

  ------ ------------------------ ---------- ---------------- --------------------
  ลำดับ   ขั้นตอน                    จำนวนราย   จำนวนเงิน (บาท)   หมายเหตุ

  1      ระหว่างพิจารณาของศาลชั้นต้น   1          501,963.39       

  2      ระหว่างพิจารณาของศาลฎีกา    2          1,475,939.46     

  3      พิพากษา (ศาลชั้นต้น)         3          305,594.85       เตรียมบังคับคดี

  4      ศาลล้มละลาย               1          118,657,596.09   ระหว่างปิดคดี

  5      ฟื้นฟูกิจการ                 1          27,117,203.29    ระหว่างปฏิบัติตามแผน

  6      US เป็นจำเลย              1          -3,301,317.00    ระหว่างอุทธรณ์

  7      ดำเนินคดีอาญา (ร้องทุกข์)     1          0.00             มูลหนี้ 206,804.04 บาท

         รวม                      10         144,756,980.08   
  ------ ------------------------ ---------- ---------------- --------------------

ตารางที่ 2 รายงานคดี (แยกตามจำนวนหนี้)

  ------ ------------------------------ -------------- --------------------
  ลำดับ   ต้นเงิน                          จำนวนราย       หมายเหตุ

  1      มากกว่า 52.5 ล้านบาท (5%         1              ลำดับที่ 4 ของตารางที่ 1
         ของส่วนของผู้ถือหุ้น))                              

  2      ระหว่าง 10 ล้านบาท ถึง 52.5       1              ลำดับที่ 5 ของตารางที่ 1
         ล้านบาท                                        

  3      น้อยกว่า 10 ล้านบาท               6              ลำดับที่ 1-3 ของตารางที่
                                                       1

  4      US เป็นจำเลย                    1              ลำดับที่ 6 ของตารางที่ 1

  4      คดีอาญา                         1              ลำดับที่ 7 ของตารางที่ 1

         รวม                            10             
  ------ ------------------------------ -------------- --------------------

รายละเอียด 

คดีที่มีมูลค่าเกินกว่าร้อยละ 5 ของส่วนของผู้ถือหุ้นบริษัท ณ วันที่ 31 ธันวาคม 2548 (คือคดีที่มีทุนทรัพย์ในการฟ้องเกินกว่า 52.5 ล้านบาท) จำนวน 1 คดี

คดีนางดวงพร อุ่นศิริ บริษัทได้ฟ้องลูกหนี้ดังกล่าวเป็นคดีล้มละลาย ณ ศาลล้มละลายกลาง เป็นคดีหมายเลขดำที่ 157 / 2544 เมื่อวันที่ 5 มีนาคม 2544 ซึ่งเป็นหนี้เงินกู้เพื่อซื้อหลักทรัพย์ โดยมียอดตามมูลหนี้ที่เรียกร้องรวมดอกเบี้ยจำนวน 118,657,596.09 บาท ต่อมาเมื่อวันที่ 11 มกราคม 2545 ศาลได้พิพากษาให้ลูกหนี้ล้มละลาย เป็นคดีหมายเลขแดงที่ 390 / 2544 ปัจจุบันอยู่ระหว่างการปิดคดี เนื่องจากเจ้าพนักงานพิทักษ์ทรัพย์ได้ขอให้ศาลมีคำสั่งให้ปิดคดีไว้ก่อน

คดีที่มีทุนทรัพย์ในการฟ้องเกินกว่า 10 ล้านบาท มี 1 คดี

คดีบริษัท สหวิริยา ซิตี้ จำกัด (มหาชน)  เมื่อวันที่ 3 ธันวาคม 2544 บริษัทได้ยื่นขอรับชำระหนี้ในคดีฟื้นฟูกิจการของลูกหนี้ ในคดีหมายเลขแดงที่ 992/2544 ซึ่งศาลได้มีคำสั่งให้ฟื้นฟูกิจการ เมื่อวันที่ 26 ตุลาคม 2544 โดยเป็นหนี้หุ้นกู้ จำนวน 27,117,203.29 บาท (ต้นเงิน 18,000,000.00 บาท และดอกเบี้ยนับถึงวันที่ศาลมีคำสั่งให้ฟื้นฟูกิจการ 9,117,203.29 บาท) ต่อมาเมื่อวันที่ 30 สิงหาคม 2545 ศาลมีคาสั่งเห็นชอบด้วยแผนฟื้นฟูกิจการ และตั้งให้บริษัท เชอร์ชิลล์ ไพรซ์ แพลนเนอร์ จำกัด เป็นผู้บริหารแผน ปัจจุบันอยู่ระหว่างการดำเนินการตามแผนในขั้นตอนที่ 2 จากทั้งหมด 6 ขั้นตอน โดยบริษัทจะได้รับหุ้นออกใหม่ตามแผนในขั้นตอนที่ 5 (การเพิ่มทุนโดยแปลงหนี้เป็นทุน)

ความเห็นของผู้บริหารบริษัท 

ผู้บริหารของบริษัท มีความเห็นว่า คดีต่างๆนี้ไม่มีผลกระทบต่อบริษัทแต่ประการใด
เนื่องจากลูกหนี้ดังกล่าว บริษัทได้ตั้งสำรองค่าเผื่อหนี้สงสัยจะสูญไว้เต็มจำนวนแล้ว ทุกคดี